Παγκόσμια Ημέρα Ευαισθητοποίησης για τον Αυτισμό

Η Παγκόσμια Ημέρα Ευαισθητοποίησης για τον Αυτισμό (γνωστή και ως Παγκόσμια Ημέρα Αυτισμού) είναι μια διεθνώς αναγνωρισμένη ημέρα που γιορτάζεται στις 2 Απριλίου κάθε έτους, ενθαρρύνοντας τα κράτη μέλη των Ηνωμένων Εθνών να λάβουν μέτρα για την ευαισθητοποίηση σχετικά με ανθρώπους με διαταραχές του φάσματος του αυτισμού, συμπεριλαμβανομένου του αυτισμού και του συνδρόμου Asperger, σε ολόκληρο τον κόσμο. Ορίστηκε με το ψήφισμα της Γενικής Συνέλευσης των Ηνωμένων Εθνών "62/139. Παγκόσμια Ημέρα Ευαισθητοποίησης για τον Αυτισμό", που εγκρίθηκε την 1 Νοεμβρίου 2007 και ενσωματώθηκε στις 18 Δεκεμβρίου 2007. Προτάθηκε από την εκπρόσωπο του Κατάρ στα Ηνωμένα Έθνη, την Αυτή Μεγαλειότατη Σεΐχισσα Mozah Bint Nasser Al-Missned, σύζυγο του Αυτού Μεγαλειότατου Σεΐχη Hamad Bin Khalifa Al-Thani, τον Εμίρη του Κράτους του Κατάρ, και υποστηρίχθηκε από όλα τα κράτη μέλη. Το ψήφισμα αυτό κατατέθηκε και εγκρίθηκε χωρίς ψήφο στη Γενική Συνέλευση των Ηνωμένων Εθνών, κυρίως ως συμπλήρωμα προηγούμενων πρωτοβουλιών των Ηνωμένων Εθνών για τη βελτίωση των ανθρωπίνων δικαιωμάτων. Η Παγκόσμια Ημέρα Αυτισμού είναι μία από τις επτά επίσημες ημέρες του ΟΗΕ για την υγεία. Η ίδια η ημέρα φέρνει σε επαφή μεμονωμένες οργανώσεις αυτισμού σε όλο τον κόσμο για να βοηθήσει στην έρευνα, τη διάγνωση, τη θεραπεία και την αποδοχή για όσους επηρεάζονται από αυτήν την αναπτυξιακή διαταραχή.

 Η αρχική πρόταση είχε τέσσερα βασικά στοιχεία: την καθιέρωση της δεύτερης ημέρας του Απριλίου ως Παγκόσμιας Ημέρας Ευαισθητοποίησης του Αυτισμού αρχής γενομένης από το 2008 προσκαλούσε τα κράτη μέλη και άλλους αρμόδιους οργανισμούς του ΟΗΕ ή του διεθνούς κοινωνικού συστήματος, συμπεριλαμβανομένων των μη κυβερνητικών οργανώσεων και του ιδιωτικού τομέα, να δημιουργήσουν πρωτοβουλίες για την ευαισθητοποίηση του κοινού σχετικά με τον αυτισμό ενθάρρυνε τα κράτη μέλη να αυξήσουν την ευαισθητοποίηση για τον αυτισμό σε όλα τα επίπεδα της κοινωνίας ζητούσε από τον Γενικό Γραμματέα του ΟΗΕ να παραδώσει αυτό το μήνυμα στα κράτη μέλη και σε όλους τους άλλους οργανισμούς του ΟΗΕ Τα τελευταία χρόνια, κάθε Παγκόσμια Ημέρα Ευαισθητοποίησης για τον Αυτισμό επικεντρώθηκε σε ένα συγκεκριμένο θέμα που καθορίστηκε από τον ΟΗΕ. 2012: "Έναρξη της Επίσημης Σφραγίδας του ΟΗΕ "Αύξηση της Ευαισθητοποίησης" 2013: "Γιορτάζοντας την ικανότητα εντός της αναπηρίας του αυτισμού" 2014: "Ανοίγοντας τις Πόρτες στην Συμπεριληπτική Εκπαίδευση " 2015: "Απασχόληση: Το Πλεονέκτημα του Αυτισμού" 2016: "Ο Αυτισμός και η Ατζέντα του 2030: Ένταξη και Νευροδιαφορετικότητα " 2017: "Προς την Αυτονομία και τον Αυτοπροσδιορισμό" 2018: " Ενδυνάμωση Γυναικών και Κοριτσιών με Αυτισμό" 2019: " Υποστηρικτικές Τεχνολογίες, Ενεργός Συμμετοχή" 2020: "Η Μετάβαση στην Ενηλικίωση" Το 2014, η Παγκόσμια Ημέρα Ευαισθητοποίησης για τον Αυτισμό συνέπεσε με την Τετάρτη με Onesie, ημέρα που δημιούργησε η Εθνική Αυτιστική Εταιρεία της Αγγλίας για να ενθαρρύνει τους ανθρώπους της Αγγλίας, της Ουαλίας και της Βόρειας Ιρλανδίας να δείξουν την υποστήριξή τους σε όσους εντάσσονται στο φάσμα του αυτισμού. Φορώντας ένα onesie (ολόσωμη φόρμα) ή μια πιτζάμα, οι συμμετέχοντες λένε, "είναι εντάξει να είσαι διαφορετικός". Στο Προεδρικό Διάγγελμα του 2015, ο Πρόεδρος Μπαράκ Ομπάμα υπογράμμισε ορισμένες από τις πρωτοβουλίες της κυβέρνησης των ΗΠΑ ώστε να δώσει τα δικαιώματα που τους αρμόζουν σε ανθρώπους με αυτισμό και να εγείρει την ευαισθητοποίηση για τη διαταραχή. Τόνισε πράγματα όπως Ο Νόμος της Οικονομικά Προσιτής Φροντίδας, η οποία απαγορεύει στις ασφαλιστικές εταιρείες να αρνούνται την κάλυψη με βάση μια προϋπάρχουσα κατάσταση, όπως ο αυτισμός. Τόνισε επίσης τον πρόσφατο Νόμο του 2014 Autism CARES, ο οποίος παρέχει το δικαίωμα σε ανωτάτου επιπέδου κατάρτιση για όσους φροντίζουν πολίτες στο φάσμα του αυτισμού. Αυτισμός Φάσμα του αυτισμού Παγκόσμια Ημέρα Ατόμων με Αναπηρία